CELEX: 52020PC0671
Language: sl
Date: 2020-10-30
Title: Predlog SKLEP SVETA o stališču, ki se v imenu Evropske unije zastopa v Mednarodnem svetu za sladkor glede pristopa Združenega kraljestva k Mednarodnemu sporazumu o sladkorju iz leta 1992

EVROPSKA KOMISIJA
            Bruselj, 30.10.2020
            COM(2020) 671 final
            2020/0303(NLE)
            Predlog
            SKLEP SVETA
            o stališču, ki se v imenu Evropske unije zastopa v Mednarodnem svetu za sladkor glede pristopa Združenega kraljestva k Mednarodnemu sporazumu o sladkorju iz leta 1992
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Unije zastopa v Mednarodnem svetu za sladkor glede pristopa Združenega kraljestva k Mednarodnemu sporazumu o sladkorju iz leta 1992.
            
            
               2.Ozadje predloga
            
            
               2.1.Mednarodni sporazum o sladkorju iz leta 1992
            
            
               Cilj Mednarodnega sporazuma o sladkorju
                  1
                iz leta 1992 (v nadaljnjem besedilu: Sporazum) je zagotoviti okrepljeno mednarodno sodelovanje v zvezi s sladkorjem na svetovnih trgih in povezanimi vprašanji, oblikovati forum za medvladna posvetovanja o sladkorju in načinih za izboljšanje svetovnega gospodarstva na tem trgu, poenostaviti trgovanje z zbiranjem in širjenjem informacij o svetovnem trgu sladkorja in drugih sladil ter spodbujati vse večje povpraševanje po sladkorju, zlasti za netradicionalne rabe.
            
            
               Sporazum je začel veljati 1. januarja 1993. 
            
            
               Evropska unija je pogodbenica Sporazuma
                  2
               .
            
            
               2.2.Mednarodna organizacija za sladkor
            
            
               Mednarodna organizacija za sladkor, ki upravlja Sporazum, je medvladna organizacija s sedežem v Londonu, ki želi doseči cilje iz člena 1 Sporazuma.
            
            
               Ti cilji se skušajo doseči z izboljšanjem preglednosti trga z zbiranjem in objavljanjem statističnih informacij in študij o svetovni proizvodnji, cenah, izvozu in uvozu, porabi in zalogah sladkorja.
            
            
               V Mednarodni organizaciji za sladkor je trenutno 87 članic, med katerimi je veliko največjih proizvajalk in uvoznic sladkorja na svetovni ravni. Poleg Unije so njene članice med drugim Brazilija, Indija, Tajska, Avstralija, Ruska federacija in Kuba. Zadnja država, ki je pristopila k Mednarodni organizaciji za sladkor, je bila Šrilanka, ki je članica postala 6. avgusta 2013. 87 članic Mednarodne organizacije za sladkor ima skupno 2 000 glasov. 
            
            
               Za proračunske postopke (glej člen 25 Sporazuma), tj. določitev letnih finančnih prispevkov članic, ima Unija v letu 2020
                  3
                538 glasov. Število glasov se določi v skladu s členom 25 Sporazuma in se vsako leto prilagodi na podlagi spremembe deleža članic v sestavljeni tonaži vseh članic glede na delež za iste članice za predhodno leto. Sestavljena tonaža se izračuna kot seštevek 35 % izvoza posamezne članice na prostem trgu, 15 % celotnega izvoza te članice v okviru posebnih ureditev, 35 % uvoza te članice na prostem trgu in 15 % celotnega uvoza te članice v okviru posebnih ureditev. Podatki, ki se uporabljajo za izračun sestavljene tonaže vsake članice, so za vsako zgoraj navedeno kategorijo povprečje za najboljša tri od zadnjih štirih let glede na objavljene podatke iz zadnje izdaje letopisa Mednarodne organizacije za sladkor. 
            
            
               Pri odločanju se glasovalne pravice razdelijo v skladu s členom 11 Mednarodnega sporazuma o sladkorju ob upoštevanju prerazporeditve glasov članic, katerih glasovalne pravice so začasno v mirovanju, ker niso plačale svojega prispevka v upravni proračun. V skladu z zadnjo razdelitvijo glasov na podlagi člena 11 ima Evropska unija 697 glasov. 
            
            
               Unijo na podlagi člena 17 Pogodbe o Evropski uniji na zasedanjih Mednarodne organizacije za sladkor zastopa Komisija. Države članice se lahko udeležijo zasedanj Mednarodne organizacije za sladkor, zlasti sej Sveta.
            
            
               2.3.Predvideni akt Mednarodnega sveta za sladkor
            
            
               Združeno kraljestvo
                  4
                je 2. oktobra 2020 uradno zaprosilo za pristop k Sporazumu. Sekretariat Mednarodne organizacije za sladkor je 9. oktobra 2020 članice obvestil o prošnji Združenega kraljestva. Združeno kraljestvo je zaprosilo za včlanitev v Mednarodno organizacijo za sladkor od 1. januarja 2021, tj. po izteku prehodnega obdobja po izstopu Združenega kraljestva iz Evropske unije.
            
            
               V skladu s členom 8 Sporazuma Mednarodni svet za sladkor opravlja ali organizira izvajanje vseh nalog, ki so potrebne za izvajanje določb Sporazuma.
            
            
               V skladu s členom 41 Sporazuma lahko k njemu pristopijo vlade vseh držav pod pogoji, ki jih Mednarodni svet za sladkor določi za primerne. V skladu s členom 25(4) Sporazuma Mednarodni svet za sladkor ob pristopu članice po začetku veljavnosti Sporazuma za državo pristopnico, ki ni na seznamu iz Priloge k Sporazumu, določi število glasov, ki se tej članici dodelijo. Ko članica pristopnica sprejme število glasov, ki jih dodeli Mednarodni svet za sladkor, se glasovi obstoječih članic ponovno izračunajo, tako da skupno število glasov ostane 2 000. Glasovi, dodeljeni Združenemu kraljestvu na podlagi sedanje porazdelitve glasov, bi znašali 55 glasov in bi se v skladu s členom 25 Mednarodnega sporazuma o sladkorju odšteli od glasov, dodeljenih Evropski uniji. Zato bi se finančni prispevek Evropske unije za proračunsko leto 2021 ustrezno zmanjšal.
            
         
         
            
               Pred obvestilom z dne 9. oktobra 2020
                  5
               , ki ga je Sekretariat Mednarodne organizacije za sladkor objavil o dopisu Vlade Združenega kraljestva Velika Britanija in Severna Irska z dne 2. oktobra 2020, v upravnem odboru Mednarodne organizacije za sladkor ali na sejah Mednarodnega sveta za sladkor ni bilo nobene formalne razprave o prošnji Združenega kraljestva. Mednarodni svet za sladkor bo na svoji 57. seji 27. novembra 2020 določil pogoje za pristop Združenega kraljestva Velika Britanija in Severna Irska v skladu s členom 41 Sporazuma. 
            
            
               Sporazum o izstopu
            
            
               Unija bo v skladu s členom 129(2) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
                  6
                (v nadaljnjem besedilu: sporazum o izstopu) v prehodnem obdobju še naprej zastopala Združeno kraljestvo pri delu vseh organov, ustanovljenih z mednarodnimi sporazumi, ki jih je sklenila Unija. Združeno kraljestvo bi se moralo v prehodnem obdobju vzdržati kakršnega koli ukrepanja ali pobude, ki bi lahko škodovala interesom Unije. Vendar se lahko Združeno kraljestvo v skladu s členom 129(4) sporazuma o izstopu v prehodnem obdobju pogaja, podpiše in ratificira mednarodne sporazume, ki jih na področjih izključne pristojnosti Unije sklepa samostojno, pod pogojem, da ti sporazumi ne začnejo veljati ali se ne uporabljajo v prehodnem obdobju.
            
            
               3.Stališče, ki se zastopa v imenu Unije
            
            
               
                  Unija je s Sklepom Sveta 92/580/EGS
                     7
                   sklenila Mednarodni sporazum o sladkorju iz leta 1992, in sicer za obdobje do 31. decembra 1995. Vsakokrat se Sporazum v skladu s členom 45(2) Sporazuma podaljša za največ dve leti. Mednarodni svet za sladkor je 19. julija 2019 sprejel odločitev o podaljšanju Mednarodnega sporazuma o sladkorju za dve leti, tj. do 31. decembra 2021
                     8
                  . 
               
               
                  Unija je bila vedno dejavna članica Mednarodne organizacije za sladkor in je podpirala širitev organizacije. 
               
               
                  Združeno kraljestvo je pomembna proizvajalka kmetijskih proizvodov, vključno sladkorjem, ki je glavna kmetijska rastlina, ki jih pokriva Mednarodna organizacija za sladkor. Kot država članica je Združeno kraljestvo z drugimi državami članicami EU veliko trgovalo s sladkorjem in proizvodi, ki vsebujejo sladkor.
               
               
                  V prehodnem obdobju po izstopu Združenega kraljestva iz Unije Združeno kraljestvo še naprej zavezujejo mednarodni sporazumi Unije, Unija pa bo še naprej zastopala Združeno kraljestvo v Mednarodni organizaciji za sladkor. 
               
               
                  V skladu s členom 26(1) Sporazuma letni finančni prispevki članic zapadejo prvi dan proračunskega leta, prispevki članic za leto, v katerem so pristopile k Mednarodni organizaciji za sladkor, pa na datum pristopa. Unija tako letne prispevke Mednarodni organizaciji za sladkor plača na začetku januarja za celotno zadevno proračunsko leto, ki se začne januarja in konča decembra. Prispevek Unije za leto 2020 je bil plačan iz proračuna Unije za leto 2020, h kateremu prispeva tudi Združeno kraljestvo. Zato prispevek Unije v Mednarodno organizacijo za sladkor za celotno proračunsko leto 2020 pokriva tudi Združeno kraljestvo. S pristopom Združenega kraljestva 1. januarja 2021 prispevek Unije za Mednarodno organizacijo za sladkor za proračunsko leto 2021 ne bo več pokrival Združenega kraljestva.
               
               
                  Namen tega predloga je določiti stališče Unije v Mednarodni organizaciji za sladkor o pristopu Združenega kraljestva k Sporazumu od 1. januarja 2021. Ker je v skladu z določbami Sporazuma za postopek za pristop potrebna odločitev Mednarodnega sveta za sladkor, se stališče Unije določi na podlagi člena 218(9) Pogodbe o delovanju Evropske unije (PDEU). 
               
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. 
            
            
               4.1.2.Uporaba v obravnavanem primeru
            
            
               Učinek predvidenega akta Mednarodnega sveta za sladkor je razširitev članstva Mednarodnega sporazuma o sladkorju iz leta 1992. Predvideni akt Mednarodnega sveta za sladkor ima pravne učinke, ker bo določil pogoje za tak pristop, zlasti ker bo vplival na ravnovesje odločitev v Mednarodnem svetu za sladkor, katerega odločitve in priporočila se načeloma sprejemajo soglasno. Če soglasje ni doseženo, se odločitve in priporočila sprejemajo z navadno večino, razen če Sporazum ne predvideva posebnega glasovanja
                  9
               ; izid glasovanja je za članice Sporazuma v skladu z njegovim členom 13 zavezujoč. Širitev članstva Mednarodnega sporazuma o sladkorju iz leta 1992 bo vplivala tudi na zadevne finančne prispevke članic. Zato bi bilo treba določiti stališče Unije.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
         
         
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na trgovanje s kmetijskimi proizvodi. 
            
            
               Materialna pravna podlaga za predlagani sklep je zato prvi pododstavek člena 207(4) PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               2020/0303 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Mednarodnem svetu za sladkor glede pristopa Združenega kraljestva k Mednarodnemu sporazumu o sladkorju iz leta 1992
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 92/580/EGS
                  10
                sklenila Mednarodni sporazum o sladkorju iz leta 1992 (v nadaljnjem besedilu: Sporazum), ki je začel veljati 1. januarja 1993. Sporazum je bila najprej sklenjen za obdobje treh let.
            
            
               (2)V skladu s členom 45(2) Sporazuma lahko Mednarodni svet za sladkor podaljša Sporazum za zaporedna obdobja, vsako podaljšanje pa ne sme biti daljše od dveh let. Od njegove sklenitve se je Sporazum redno podaljševal za nadaljnja obdobja dveh let. Nazadnje je bil podaljšan z odločitvijo Mednarodnega sveta za sladkor 10. julija 2019
                  11
                in je veljaven do 31. decembra 2021.
            
            
               (3)Na podlagi člena 41 Sporazuma lahko k njemu pristopijo vlade vseh držav pod pogoji, ki jih določi Mednarodni svet za sladkor.
            
            
               (4)Združeno kraljestvo je 2. oktobra 2020 uradno zaprosilo za pristop k Sporazumu od 1. januarja 2021 dalje.
            
            
               (5)Mednarodni svet za sladkor bo na svoji 57. seji 27. novembra 2020 določil pogoje za pristop Združenega kraljestva Velika Britanija in Severna Irska v skladu s členom 41 Sporazuma.
            
         
         
            
               (6)Primerno je določiti stališče, ki naj se v imenu Unije zastopa v Mednarodnem svetu za sladkor.
            
            
               (7)Združeno kraljestvo je pomembna proizvajalka sladkorja. Odobritev pristopa Združenega kraljestva k Sporazumu pod pogoji, določenimi v tem sklepu, je v interesu Unije.
            
            
               (8)Glasovi, dodeljeni Združenemu kraljestvu od datuma njegovega pristopa k Sporazumu, bi se morali odšteli od glasov, dodeljenih Evropski uniji v skladu s členom 25 Sporazuma. Zato bi se finančni prispevek Evropske unije od proračunskega leta 2021 dalje ustrezno zmanjšal.
            
            
               (9)Pristop Združenega kraljestva k Sporazumu bi moral začeti veljati šele po koncu prehodnega obdobja iz člena 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, Sporazum pa se za Združeno kraljestvo ne bi smel začasno uporabljati pred koncem navedenega obdobja –
            
            
               SPREJEL NASLEDNJI SKLEP:
            
            
               Člen 1
            
            
               1.Stališče, ki se v imenu Unije zastopa na 57. seji Mednarodnega sveta za sladkor 27. novembra 2020, je, da se odobri pristop Združenega kraljestva k Mednarodnemu sporazumu o sladkorju iz leta 1992 (v nadaljnjem besedilu: Sporazum) v skladu s pogoji iz odstavkov 2, 3 in 4. 
            
            
               2.Za Združeno kraljestvo pristop ne začne veljati in Sporazum se ne uporablja začasno pred koncem prehodnega obdobja iz člena 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo.
            
            
               3.Združenemu kraljestvu se na 57. seji Mednarodnega sveta za sladkor 27. novembra 2020 z dnem pristopa k Sporazumu dodeli število glasov, določeno v skladu s členom 25 Sporazuma, ki se odšteje od glasov, dodeljenih Evropski uniji.
            
            
               4.Finančni prispevek Unije se zmanjša v skladu s členom 25 Sporazuma.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
            
                     
                        OCENA FINANČNIH POSLEDIC
                     
                  
                  
                     
                        Fin Stat/20/PSHMK/pl/62220293413793
                     
                     
                     
                        agri.ddg3.g.4(2020) 6175239 
                     
                  
               
                     
                  
                  
                     
                        6.22.2020
                     
                  
               
                     
                  
                  
                     
                        DATUM: 13. 10. 2020
                     
                     
                  
               
                     
                        1
                     
                  
                  
                     
                        PRORAČUNSKA POSTAVKA:
                     
                     
                     
                        Poglavje 15 20 PILOTNI PROJEKTI, PRIPRAVLJALNI UKREPI, POOBLASTILA IN DRUGI UKREPI
                     
                     
                        15 20 03 06 Mednarodne organizacije in sporazumi
                              
                     
                  
                  
                     
                        ODOBRITVE:
                     
                     
                     
                        P2021: 15 605 027 EUR 
                     
                  
               
                     
                        2
                     
                  
                  
                     
                        NASLOV: 
                        Predlog za sklep Sveta o stališču, ki se v imenu Evropske unije zastopa v Mednarodnem svetu za sladkor glede pristopa Združenega kraljestva k Mednarodnemu sporazumu o sladkorju iz leta 1992
                     
                  
               
                     
                        3
                     
                  
                  
                     
                        PRAVNA PODLAGA: Pravna podlaga za ta predlog je člen 207(4) v povezavi s členom 218(9) Pogodbe o delovanju Evropske unije.
                     
                  
               
                     
                        4
                     
                  
                  
                     
                        CILJI:
                     
                     
                        Odobriti pristop Združenega kraljestva k Mednarodnemu sporazumu o sladkorju iz leta 1992 
                     
                  
               
                     
                        5
                     
                  
                  
                     
                        FINANČNE POSLEDICE
                     
                  
                  
                     
                        12-MESEČNO OBDOBJE 
                           
                           (v EUR)
                     
                  
                  
                     
                        TEKOČE PRORAČUNSKO LETO 2020
                     
                     
                        (v EUR)
                     
                  
                  
                     
                        NASLEDNJE PRORAČUNSKO LETO 2021 
                     
                     
                        (v EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU 
                           (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                  
                  
                     
                  
                  
                     
                     
                        –42 937
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU (PRELEVMANI/CARINSKE DAJATVE)
                     
                     
                        –
                              DRŽAVNA SREDSTVA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODA IZRAČUNA: 55 glasov manj za EU, 686 GBP/glas
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        NI RELEVANTNO
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                        NI RELEVANTNO
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        NE
                     
                  
               
                     
                        Sklep bo imel od proračuna za leto 2021 pozitivni učinek na proračun EU. Prispevek EU naj bi se zmanjšal za 42 937 EUR, saj bo Združeno kraljestvo samo plačevalo članarino. Znesek se lahko spreminja glede na znesek, ki ga je treba plačati na glas v GBP, in na menjalni tečaj EUR/GBP. Za to oceno je bil uporabljen menjalni tečaj Evropske centralne banke GBP/EUR z dne 12. oktobra 2020 (1 GBP = 1,1380 EUR).
                     
                  
               
         
         
            
                  
                     (1)
                  
                        Mednarodni sporazum o sladkorju iz leta 1992 (UL L 379, 23.12.1992, str. 16).
               
               
                  
                     (2)
                  
                        Sklep Sveta 92/580/EGS z dne 13. novembra 1992 o podpisu in sklenitvi Mednarodnega sporazuma o sladkorju iz leta 1992 (UL L 379, 23.12.1992, str. 15).
               
               
                  
                     (3)
                  
                        Mednarodna organizacija za sladkor deluje na podlagi proračunskega leta, ki traja od 1. januarja do 31. decembra.
               
               
                  
                     (4)
                  
                        S pismom parlamentarne državne podsekretarke na Ministrstvu za prehrano, okolje in podeželje.
               
               
                  
                     (5)
                  
                        Memo (20)68.
               
               
                  
                     (6)
                  
                        Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo.
               
               
                  
                     (7)
                  
                        UL L 379, 23.12.1992, str. 15.
               
               
                  
                     (8)
                  
                        Predlog za sklep Sveta o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 – COM(2019) 286 final – odobreno s strani Sveta na seji o splošnih zadevah 25. septembra 2019.
               
               
                  
                     (9)
                  
                        Člen 2(4) Sporazuma opredeljuje posebno glasovanje kot glasovanje, ki zahteva vsaj dve tretjini glasov navzočih in glasujočih članic, pod pogojem, da te glasove odda vsaj dve tretjini navzočih in glasujočih članic.
               
               
                  
                     (10)
                  
                        Sklep Sveta 92/580/EGS z dne 13. novembra 1992 o podpisu in sklenitvi Mednarodnega sporazuma o sladkorju iz leta 1992 (UL L 379, 23.12.1992, str. 15).
               
               
                  
                     (11)
                  
                        Predlog za SKLEP SVETA o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 – COM(2019) 286 final – odobreno s strani Sveta na seji o splošnih zadevah 25. septembra 2019.